cyanic-selkie/wikianc huggingface dataset:
David Bowie
Bowie, ktorý sa narodil v Brixtone v južnom Londýne, sa začal zaujímať o hudbu už ako dieťa. Nakoniec však študoval umenie, hudbu a dizajn, predtým ako začal s profesionálnou kariérou ako hudobník v roku 1963. „Space Oddity“ (1969) sa stal jeho prvým singlom v top 5 UK Singles Chart. Po období experimentovania sa znovu objavil v roku 1972 počas Glam rockovej éry so svojím okázalým Androgynným Alter egom – Ziggy Stardust. Postava bola v čele úspechu jeho singla „Starman“ a albumu The Rise and Fall of Ziggy Stardust and the Spiders from Mars, ktorý mu získal širokú popularitu. V roku 1975 sa Bowieho štýl radikálne posunul smerom k zvuku, ktorý charakterizoval pojmom „plastická duša“. Spočiatku odcudzil mnoho z jeho britských oddaných, ale získal svoj prvý veľký úspech v USA so singlom „Fame“ a albumom Young Americans. V roku 1976 hral v kultovom filme Muž, ktorý spadol na Zem (The Man Who Fell to Earth), ktorý režíroval Nicolas Roeg. Tiež vydal album Station to Station (1976). V roku 1977 ešte viac zmiatol hudobné očakávania s albumom Low, ktorý bol naklonený k elektronickej hudbe. Je to jedna z troch spoluprác s Brianom Enom, ktoré sa stali známe ako „Berlínska trilógia“. Nasledovali albumy "Heroes" (1977) a Lodger (1979); oba albumy sa dostali do prvej päťky vo Veľkej Británii a získali trvalú chválu od hudobných kritikov.
Po nevyváženom komerčnom úspechu koncom 70. rokov 20. storočia dosiahol Bowie číslo jeden s viacerými projektmi: so singlom z roku 1980 – „Ashes to Ashes“, ďalej albumom Scary Monsters (and Super Creeps) a tiež s piesňou „Under Pressure“ (1981), na ktorej spolupracoval so skupinou Queen. Svoj komerčný vrchol dosiahol v roku 1983 vďaka albumu Let's Dance; titulná skladba albumu bola na vrchole britských aj amerických hitparád. V priebehu 90. a 2000. rokov Bowie pokračoval v experimentovaní s hudobnými štýlmi, vrátane industriálnej hudby a oldschool jungle. Tiež pokračoval v herectve; medzi jeho úlohy patrili napríklad Major Jack Celliers vo filme Veselé Vianoce, pán Lawrence (Merry Christmas, Mr. Lawrence; 1983), Jareth the Goblin King vo filme Labyrinth (1986), Pontius Pilát v Poslednom pokušení Krista (1988) a Nikola Tesla vo filme Dokonalý trik (2006). Po roku 2004 ukončil turné a jeho posledné živé vystúpenie bolo na charitatívnej akcii v roku 2006. V roku 2013 sa Bowie vrátil z desaťročnej prestávky a vydal album The Next Day. Hudobne zostal aktívny až do svojej smrti; zomrel na rakovinu pečene vo svojom dome v New Yorku, dva dni po svojich 69. narodeninách a vydaní svojho posledného albumu Blackstar (2016).
Teória spolupatričnosti
Teória spolupatričnosti alebo afiliačná teória je motivačná teória, ktorá upozorňuje na motivačný význam sociálnych aspektov ľudského správania. Jej autorom je americký psychológ Stanley Schachter.
Vychádza z ľudskej potreby vyhľadávať sociálne kontakty, ktorá sa najčastejšie uplatňuje medzi ľuďmi, ktorí majú niečo spoločné: majú spoločné názory, patria do rovnakej sociálnej skupiny, majú podobný životný štýl, či pracujú na jednom pracovisku.
Táto všeobecná ľudská tendencia sa prejavuje posilnením konformného správania: jedinec získa motiváciu prispôsobiť svoje správanie a pracovný výkon sociálnym normám na pracovisku (ak je na pracovisku zvykom pracovať s nasadením, nový pracovník - aj ak nebol zvyknutý podávať také výkony - prispôsobí sa, na druhej strane prostredie s nízkou pracovnou motíváciou prostredníctvom konformity oslabuje pracovné nadšenie jednotlivca).
Achajmenovci
Achajmenovci alebo Achaimenovci bola perzská dynastia, ktorá v dobe najväčšej slávy ovládala veľkú časť Blízkeho východu, Afriky (Egypt) a Európy (Trácia).
Zakladateľom dynastie bol Achajmenes (Hachámaniš) a prví predstavitelia vládli v srdci dnešného Iránu. Veľmocenskú politiku Achajmenovcov začal Kýros II. Starší (Veľký), ktorý zvrhol médskeho kráľa Astyaga (Ištumegu), ovládol Médiu a začal si podmaňovať Malú Áziu a ostatné územia na Blízkom východe. Najväčší rozsah dosiahla ríša za vlády Dareia I. (pochádzal z vedľajšej línie Achajmenovcov) a jeho syna Xerxa I. Dynastia skončila vládou Dareia III., ktorého porazil macedónsky kráľ Alexander III. Veľký. Na úteku ho zavraždili jeho satrapovia.
thumb|Iránsky kráľ Perzie Xerxes
SoccerProject
SoccerProject (SP) je počítačová hra, futbalový manažér typu MMOG. Bola vytvorená v Belgicku a prvýkrát spustená v roku 2004. Hrá sa online, pomocou webového prehliadača.
Zahŕňa tímy z 238 rôznych krajín a je dostupná v 27 rôznych jazykoch. Zaregistrovaných je okolo 9 000 hráčov.
Samotná hra je zadarmo, ale hráči si môžu zakúpiť členstvo v SoccerProject Football Association, aby získali extra vymoženosti.
Prehľad hry
Podobne ako v každej bežnej hre manažérskeho typu, používateľ má kontrolu nad vlastným tímom, ako ekonomickú, tak taktickú. Stáva sa manažérom. Keď sa registruje, dostane predtým vytvorený tím, dovtedy ovládaný počítačom. Tím sa reštartuje tak, že sa generujú noví hráči (virtuálni futbalisti) podľa zvolenej používateľovej národnosti. Rozpočet a veľkosť štadióna sa reštartujú na základnú východiskovú pozíciu. Počas hry je potrebné na dosiahnutie svojich cieľov vyberať ideálne zostavy hráčov na zápasy. Rovnako dôležité je sledovať tzv. prestupovú listinu, nakupovať a predávať hráčov, vylepšovať dispozície štadióna a neustále dohliadať na financie a materiál.
Organizácia divízií
Odlišne od ostatných podobných manažérskych hier, v SoccerProjecte nie sú tímy rozdelené do líg len s tímami z ich vlastnej krajiny. Podľa niektorých ide o vhodnejšie riešenie, aby sa vyvarovalo problémom s hráčmi z národov s malým množstvom manažérov a zabránenilo problémom s vyhosťovaním. Alebo tiež problémom s nutnosťou odmietnuť manažérov z "preplnených" krajín (kvôli nedostatku miesta), práve preto sú ligy na Soccerprojecte celosvetové. To znamená, že tímy zo všetkých národov bojujú medzi sebou.
Hra je založená na jednom pyramídovom systéme, ktorý rozdeľuje divízie písmenami od A po H, pričom A je najvyššia liga. Každým písmenom sa počet líg strojnásobuje – existuje samozrejme len jedna A-liga, potom tri B-divízie, deväť C-divízií, a tak ďalej. Víťaz Divízie A je uznaný za víťaza SoccerProjectu v danej sezóne.
Ligy v SoccerProjecte sú obsadené každá šestnástimi tímami. Po konci jednej sezóny, prvé dva tímy sú povýšené do vyššej divízie a šesť najmenej úspešných tímov zostupuje do nižšej divízie (okrem divízie A a H).
Hoci existuje takýto model organizácie súťaže, niektoré väčšie komunity si zriadili ich vlastné súťaže. Manažérov svojich tímov organizujú priateľské stretnutia medzi ich tímami a po odohraní všetkých naplánovaných zápasov je podľa určitých pravidiel, špecifických pre každú komunitnú súťaž, je najlepší tím vyhlásený za "národného majstra".
Sezóna
SoccerProject sa prezentuje v porovnaní s ostatnými ako rýchla hra. Celá sezóna (alebo ako je v hre myslené, jeden rok) trvá len deväť týždňov.
Všetky ligy pozostávajú zo šestnástich tímov, ktoré počas sezóny hrajú proti sebe s každým dvakrát, čo dáva dohromady tridsať ligových zápasov na sezónu pre každý tím. Liga je hraná každý deň v týždni, okrem stried, čo znamená, že sezóna končí po ôsmich týždňoch.
Navyše sa hrá aj Pohár Soccerprojectu. Zúčastňujú sa ich všetky ľuďmi kontrolované tímy (ligy môžu na doplnenie obsahovať aj virtuálnych počítačových hráčov), a funguje ako jednoduchý vyraďovací turnaj. Pohárové kolá sa hrávajú v stredu a v sobotu až do posledného týždňa, keď sa hrá posledných päť pohárových kôl.
Liga a Pohár sa hrajú o 04:00 (CET serverového času). Hráčom nie je možné sa prihlásiť počas hrania týchto zápasov. Za deň prebehnú štyri ďalšie takéto simulácie, počas ktorých tímy, ak tak chceli, môžu hrať vlastné poháre a priateľské zápasy.
Popri týchto súťažiazh, komunity organizujú ďalšie neoficiálne turnaje. Dva najznámejšie a najvyhľadávanešie sú SoccerProject Champions League /liga majstrov SoccerProject/ (SPCL) a SoccerProject UEFA Cup /SoccerProject pohár UEFA/ (SPUC) (napriek ich názvom, tímy nie sú nijako spojemé so skutočnou UEFA). Národní koordinátori si z každej krajiny, ktorá prejavila záujem, nominujú počet tímov (čo záleží na posledných výsledkoch tímov v národných ligách z danej krajiny), aby reprezentovali ich národ v súťaži. Tímy v divíziách A, B a C sa zúčastňujú v SPCL; tímy z ostatných divízií v SPUC. Tieto súťaže sponzoruje litovská SoccerProjectová spoločnosť, ktorá vyplatí odmenu víťazovi súťaže SPFA.
Role v hre
Je možné stretnúť sa s niekoľkými rolami v hre, na rôznych úrovniach. Hráči, ktorí ich vykonávajú, majú rovnaké podmienky v ovládaní ich tímu.
SoccerProjectová Futbalová Asociácia
V snahe čeliť výdavkom za bežanie servra a ostatným nákladom, SoccerProject umožňuje svojim hráčom podporiť hru finančne, a stať sa virtuálnymi členmi SoccerProjectovej Futbalovej Asociácie (SPFA). Nevylepší im to kvalitu tímu ani neovplyvní jeho výsledky, ale skôr spríjemní herný zážitok. Tieto vymoženosti zahŕňajú zbavenie sa reklám, prezeranie si rôznych štatistík, možnosť prezývok hráčov a vlastný výber čísiel dresov, oznamovanie príchodu tlačových správ, získanie trofejového kabinetu a mnoho iného.
Komunita
Keďže bola hra spočiatku spustená v Belgicku, hráčska základňa pochádza odtiaľ. Veľmi dlhú dobu bolo Belgicko najväčším národom medzi registrovanými manažérmi, až kým nebolo prekonané Českom, ktorá dnes disponuje vyše 5 000 manažérmi. Ostatné národy so značnou účasťou sú Rumunsko, Slovensko, Belgicko, Poľsko, Litva a Holandsko. .
Počítačová hra
Počítačová hra je interaktívny softvér komunikujúci s používateľom pomocou 2D alebo 3D grafiky a zvukov na účely zábavy alebo vzdelávania, prevádzkovaný na nejakom počítači, dnes obvykle PC alebo Apple Macintosh, prípadne na špecializovanom počítači zvanom herná konzola, ktorý je vyvinutý takmer výlučne na hranie hier a multimediálnu zábavu. Najpoužívanejšie herné konzoly v súčasnosti sú napríklad Sony PlayStation, Xbox alebo Nintendo Switch.
Adventúry
Hry so zameraním predovšetkým na príbeh. Postava zbiera a používa rôzne predmety, rozpráva sa s ďalšími postavami napreduje v dejovej línii. Typickým príkladom je hra Silent Hill, čo v preklade znamená Tichá Hora. Vyrobila ju Spoločnosť Konami
Stealth akcia
Akčne zameraná hra, kedy hlavný hrdina musí zostať v utajení a útočiť zo zálohy. Niekedy je zakázané nepriateľov zabíjať (séria Thief), inokedy je to jediným cieľom hry (Manhunt). Pravdepodobne najznámejšími predstaviteľmi žánru sú série Hitman, Assassin's Creed, Splinter Cell a „konzolový“ Metal Gear.
Survival horor
V určitom zmysle sú akýmsi podžánrom akčných hier, kde je hlavným cieľom najmä prežitie a únik. Keďže výzbroj je vo väčšine prípadov minimálna a množstvo munície je silne obmedzené, hráč sa musí pred nepriateľmi skrývať. V tomto prípade je boj tou poslednou alternatívou. Tvorcovia survival hororov si dajú záležať aj na výzore a AI nepriateľov, aby z nich hráči mali čo najväčší strach. Jedinečnú atmosféru týchto hier dokresľuje vhodná zvuková kulisa (zvuky prostredia, hlášky nepriateľov). Asi najznámejšími predstaviteľmi tejto kategórie sú hry zo série Silent Hill a Left 4 Dead. Menej známa ale neporovnateľne kvalitnejšia je hra Call of Cthulhu: The Dark Corners of The Earth.
Arkády
Arkády (nazývané tiež „plošinovky“) boli medzi prvými hrami, ktoré sa objavili na monitoroch moderných počítačov. Medzi najznámejšie patria série Super Mario Bros. (1985) alebo Sonic (1991). Zdokonalovaním grafického spracovania hier a najmä príchodom 3D zobrazovania arkády ustúpili do úzadia. V roku 1997 skupina vývojárov Oddworld Inhabitants vydala hru s názvom Oddworld: Abe's Oddysee. Dielo slávilo veľký úspech a dokázalo, že aj tento žáner má ešte čo ponúknuť.
Detské
Hry určené pre deti predovšetkým predškolského veku. Vyznačujú sa veľmi jednoduchým spôsobom spracovania, sú predovšetkým kreslené s minimálnym množstvom písaného textu. Populárne sú herné spracovania najrôznejších rozprávok, ako napríklad Hľadá sa Nemo či Tigrova výprava.
RPG
RPG je skratkou z anglického výrazu Role-Playing Game. Označuje počítačovú hru zameranú na vývoj postavy (postáv) ovládanej (-ých) hráčom, obvykle s dlhým a prepracovaným dejom, často obsahujúcim aj nepovinné časti a odbočky od hlavnej príbehovej línie. V drvivej väčšine prípadov je zvyšovanie úrovne (levelu) postavy založené na získavaní skúsenostných bodov (tzv. experience points). Tieto sa získavajú porazením nepriateľov alebo splnením úloh. Dôležitú úlohu hrá taktiež výzbroj, pričom silnejšie zbrane a lepšie brnenia sa spravidla stávajú dostupnými až dosiahnutím určitej úrovne postavy; mágovia spravidla získavajú možnosť využívať silnejšie kúzla. Typickými predstaviteľmi RPG hier sú Baldur’s Gate, séria The Elder Scrolls, séria Gothic, séria The Witcher ako i akčnejšie zamerané Diablo. Z tých najkvalitnejších RPG hier sa často stali legendy, ktorých fanúšikovská základňa existuje aj roky po ich vydaní napr. spomínané Diablo, Gothic alebo Pokémon.
Online RPG (MMORPG)
MMORPG označuje skratku z anglického výrazu „Massive Multiplayer Online Role-Playing Games“. Tieto hry si vyžadujú prístup na internet. Hrá ich veľké množstvo hráčov naraz na serveroch, kde medzi sebou komunikujú, majú vlastné spoločenstvá (guildy alebo klany). Medzi najväčšie a najpopulárnejšie patria World of Warcraft, Guild Wars, Lineage II a Ragnarok Online.
Preteky
Do tejto kategórie sú zaradené predovšetkým automobilové hry. Na rozdiel od simulátorov sa kladie väčší dôraz na hrateľnosť a zábavu, ako na vernú simuláciu (napr. séria Need for Speed).
Športové
Hry simulujúce športové udalosti, zápasy. Medzi populárne podžánre patria futbalové a hokejové hry, ale i tenis alebo simulácia olympiád, kde je možné hrať viacero športov. Najväčšie uspechy v tomto obore dosiahla spoločnosť Electronic Arts zo sériami FIFA, NHL, NBA....
Stratégie
Podstatou týchto hier je budovanie základne, stavba (regrút) jednotiek a ich vylepšovanie resp. boj proti nepriateľskej strane. Úlohou hráča je splnenie úloh zadaných na začiatku každej misie. Najčastejšie ide o zničenie nepriateľských opevnení a jednotiek, zabratie určitého územia alebo ťažba určitého množstva surovín. Sem patria hry ako Starcraft, séria Warcraft, séria Command & Conquer alebo Act of War. Čo sa týka štýlu spracovania, môžu sa odohrávať v reálnom čase, tzv. real time strategy – RTS (Rise of Nations) alebo na kolá, tzv. ťahové stratégie (séria Heroes of Might and Magic alebo Rome: Total War).
Multižánrové hry
Nie sú samostatnou kategóriou počítačových hier. Označujú hry, kde sa jednotlivé žánre prelínajú. Ako príklad je možné uviesť Warcraft 3 (stratégia s RPG prvkami) alebo System Shock či sériu GTA (akčné hry s prvkami RPG).
Casual hry
Názov je odvodený od anglického slova "casual" čo znamená príležitostné alebo náhodné. Casual hry sú jednoduché hry ktoré je možné hrať cez internetový prehliadač alebo sa dajú stiahnuť a hrať na vlastnom PC. Casual hry sú jednoduché na pochopenie, vyznačujú sa jednoduchým ovládaním a audio-vizuálnym spracovaním, svojou nenáročnosťou na softvérové a hardvérové vybavenie počítača. Dej je nenáročný a hrateľnosť chytľavá. Princípom casual hier je zabaviť hráča na krátku chvíľu. Sú to hry kde sa hráč snaží jednoduchým spôsobom nahrať (väčšinou) čo najviac bodov. Casual hry nemajú nijaký cieľ ani si nevyžadujú skúsenosti s inými hrami.
Konfigurácia počítača
Každá počítačová hra má na obale uvedenú konfiguráciu minimálnu – na ktorej je hra spustiteľná a odporúčanú (recommended) – na ktorej mala byť hrateľná bez problémov.
Príslušenstvo k počítačovým hrám
Pre niektoré typy hier bolo vymyslené rôzne príslušenstvo k počítačom s ktorým sa tieto hry hrajú lepšie a hráči si tak užijú s hrou viac zábavy.
Použitie monitorov
Predovšetkým pre akčné hry – 3D strieľačky je dôležitý výber monitoru. Keďže pri 3D strieľačkách sa vykresľovaný obraz mení veľmi rýchlo, môže oneskorenie vzniknuté vykreslením na monitore znamenať kvalitatívny rozdiel či už v zážitku z hry alebo aj v bolestiach hlavy. Preto ak hrávate často 3D strielačky ako Counter-Strike či Call of Duty odporúča sa použitie CRT monitora, alebo len najnovšie LCD monitory s čo najnižšou dobou odozvy.
Automobilové hry
Pre autíčka je dostupné množstvo volantov pripojiteľných k počítaču cez USB port. Tie lepšie volanty majú zabudovanú aj spätnú väzbu (force feedback) či vibrácie. Force feedback spôsobí že volant sa správa ako skutočný tzn. že kladie odpor pri otáčaní. Napríklad keď idete rýchlejšie, odpor je väčší, ako keď stojíte s autom. Vibrácie zase simulujú nerovnosť povrchu vozovky, alebo náraz vozidla. Najznámejšími volantami sú Logitech Momo Racing Wheel či Speed-Link 4in1 Leather Power Feedback Wheel.
Letecké simulátory
Pre ovládanie lietadiel nadšenci používajú špeciálne joysticky/letecké páky, ktoré uľahčujú ovládanie lietadiel a poskytujú väčšiu zábavu pri lietaní. Najznámejšie sú Top Gun AfterBurner Force Feedback Joystick alebo Black Widow Flightstick.
Športové hry
Ovládanie športových hier, hráči uprednostňujú predovšetkým s gamepadmi, ktoré im poskytujú väčšiu kontrolu nad hrou a zvýšený komfort ovládania, najmä pri predvádzaní rôznych trikov v hre, kde je potrebné súčasné stlačenie viacerých tlačidiel a ich sekvencie. Najobľúbenejšími sú Logitech Rumblepad 2 a Bullfrog Blue Touch. Obľúbenými sériami sú : FIFA, NHL.
3D akčné hry
Pre hráčov 3D hier ako Counter-Strike, Call of Duty, Quake či Battlefield je dostupnej výbavy naozaj neúrekom.
Pri 3D hrách je dôležitá presnosť ovládania myšou. Aby sa čo najpresnejšie a bez zkreslení preniesol pohyb ruky hráča s myškou na pohyb postavy na obrazovke. Pri bežných jednoduchých myšiach (optické, guľôčkové), ktoré nie sú určené na hry, dochádza ku chveniu kurzoru, či pri prudkom pohybe myši kurzor „odletí“, čo je spôsobené nízkym rozlíšením myší, ktoré majú bežne len 800 dpi. Naproti tomu myši určené na hranie 3D hier (laserové myši) majú 1600 – 2000 dpi, špeciáne programovateľné tlačidlá a ergonomický tvar zabezpečujúci pohodlné dlhodobé hranie bez poškodenia zápästia. Najznámejšími sú Razer Copperhead či Logitech G5.
Hráči 3D hier obľubujú tiež špeciálne podložky pod myšky, ktoré zvyšujú presnosť prenosu pohybu myšky a jej kĺzavosť po povrchu. Najznámejšími sú Razer Exactmat či Steelpad S&S.
Aby hráči čo najpresnejšie rozoznali pohyb protivníka v hre ešte skôr, ako ho uvidia, používajú kvalitné slúchadlá, ktoré majú presnejšie „zobrazenie“ zvuku. Umožňujú tak podľa sluchu určiť polohu protivníka. Slúchadlá s mikrofónom tiež umožňujú komunikáciu medzi hráčmi navzájom v hre. Najznámejšie sú slúchadlá Koss SB/45 či Speed-link Triton Medusa.
Kde kúpiť počítačové hry
Počítačové hry a príslušenstvo k nim sú k dispozícii buď v špecializovaných herných obchodoch, ale veľký výber je aj v hypermarketoch. Lacnejšie aj o zopár desiatok eur sa dajú hry kúpiť v internetových obchodoch. Veľa počítačových hier je na Internete celkom zadarmo, napríklad stratégie Battle for Wesnoth alebo Glest.
Osobnosti počítačových hier
Jordan Mechner – tvorca pôvodnej hry Prince of Persia. Pokladá sa tiež za jedného zo zakladateľov akčno-logickej adventúry. Jordan neskôr spolupracoval so spoločnosťou Ubisoft pri vytváraní trilógie Sands of Time. Prvý diel (Sands of Time, 2003 – podľa neho sa volá celá trilógia) považuje za najlepší.
Chris Metzen – tvorca príbehu hier spoločnosti Blizzard Entertainment. Za spomenutie stojí Warcraft, World of Warcraft, Starcraft či Diablo. V jeho mysli sa tiež zrodila väčšina postáv, výrazne zasahuje tiež do technického spracovania hier.
Chris Sawyer – tvorca strategickej série Transport Tycoon a Rollercoaster Tycoon. Tvrdí, že krásna hra sa dá vytvoriť aj bez násilia. Hra Transport Tycoon Deluxe (1995) je jedna z najrozšírenejších na svete. Jej vývoj pokračuje v projekte OpenTTD.
Sid Meier – okrem množstva iných inovatívnych hier aj tvorca série Civilization (1991 – 2008) a Railroad Tycoon (1990). Stal sa druhou osobou (po japonskom Shigeru Myiamoto) zapísanou v sieni slávy Academy of Interactive Arts and Science.
Leonard Boyarsky – dizajnérska autorita, vytvoril jedinečný dizajn RPG legendy Fallout a celý koncept pokračovania Fallout 2. Spoluzakladal Troika Games, po ich rozpade ho zamestnal Blizzard ako hlavného dizajnéra herného sveta Diablo III.
Gabe Newell – spoluzakladateľ a hlavný predstaviteľ firmy Valve, ktorá stojí za sériami hier Half-Life, Counter-Strike, Portal, Left 4 Dead a Team Fortress. Okrem toho spoločnosť Valve prevádzkuje jedinečnú sieť Steam, pomocou ktorej distribuuje veľké množstvo hier na PC a PS3 cez internet. Zisk STEAM-u v roku 2011 dosiahol takmer 1 miliardu $.
Ión (praotec Iónov)
Ión (Ión) je v gréckej mytológii syn Xoutha a jeho manželky Kreousy, dcéry aténskeho kráľa Erechthea.
Podľa gréckych mýtov bol Ión vnuk Helléna, praotca Grékov, ktorý mal troch synov, Aiola, Dóra a Xoutha. Zo vzťahu Xoutha a jeho manželky Kreousy sa potom narodil Ión a jeho brat Achaios, praotcovia Iónov a Achájcov.
V dramatickom diele Ión od starogréckeho dramatika Euripida, bol Ión nemanželským synom boha Apolóna a princeznej Kreousy. Mladá matka sa ho preto rozhodla zanechať svojmu osudu. Dieťatko ale na žiadosť otca zachránil boh Hermes a od tej chvíle vyrastalo v starostlivosti kňažiek Delfskej veštiarne. Medzitým sa Kreousa vydala za Xoutha. Keďže manželia po rokoch márneho čakania nemohli mať deti, odišli si po radu do Delf, kde im povedali, že ich synom bude mladík, ktorého prvého stretnú po odchode z veštiarne. Tým mladíkom bol potom Ión a Xouthos ho prijal za svojho syna a dediča. Lenže Krousa s tým nesúhlasila v domnienke, že Ión je plodom manželovej nevery a pokúsila sa ho otráviť. Príbeh sa však nakoniec skončil šťastne, lebo ho spoznala stará opatrovateľka, ktorá odhalila pravdu o jeho pôvode.
Podľa antického autora Pausania sa Ión oženil s Helikou, dcérou aigalského kráľa Selinúa a po jeho smrti sa stal dedičom trónu. Počas svojej vlády založil mesto Heliké, pomenované po svojej manželke a pozdvihol ho na hlavné mesto kráľovstva a jeho ľud dostal meno po ňom Ióni. Neskôr zorganizoval vojenskú výpravu proti Eleuzíne (dnes Elefsina), aby pomohol Aténam a v bitke padol.
Iné antické zdroje uvádzajú, že Ión prevzal v Aténach kráľovské žezlo, potom ako Aténčanom pomohol poraziť tráckeho kráľa Eumolpa. Stal sa otcom štyroch synov, Geleóna, Aigikora, Argada a Hopla. Občania Atén boli neskôr rozdelení do štyroch tradičných iónskych kmeňov (fýlai – fýly), ktoré niesli ich mená (Geleontes, Aigikoreis, Argadeis a Hoplétes). Každý z týchto kmeňov sa skladal z troch trittyí (trittyes, tretiny), celkovo bolo v Aténach 12 trittyí. Kráľ Ión bol po smrti pochovaný v Potame. V najstarších gréckych mýtoch sa postava Ióna a jeho predkov nevyskytuje, je to neskorší umelý výtvor, ktorý mal poslúžiť na vysvetlenie spoločného pôvodu a pomenovania Hellénov teda Grékov a pôvod gréckych kmeňov. (Náš názov „Gréci" je odvodený z latinského „Graeci" podľa západného gréckeho kmeňa, s ktorým prišli Rimania pravdepodobne po prvýkrát do styku. )
Fungovanie
Fungovanie môže byť:
Richard Feynman
Richard Phillips Feynman (* 11. máj 1918, Queens, New York, USA – † 15. február 1988, Los Angeles, Kalifornia) bol americký fyzik, ktorý značne rozšíril teóriu kvantovej elektrodynamiky, fyziky supratekutosti tekutého hélia a časticovej fyziky. Za svoju prácu o kvantovej elektrodynamike získal Feynman v roku 1965 Nobelovu cenu za fyziku. Bol odmenený spolu s Julianom Schwingerom a Sin-Itiro Tomonagom za spôsob ako pochopiť správanie sa subatomárnych častíc použitím perturbatívneho výpočtu znázorňovaného graficky pomocou obrazcov známych dnes pod pomenovaním Feynmanove diagramy. Bol taktiež inšpiratívny prednášajúci, amatérsky hudobník, podieľal sa na vývoji atómovej bomby a v roku 1986 bol členom Rogersovej komisie vyšetrujúcej haváriu raketoplánu Challenger.
Vo svojich knihách a prednáškach bol Feynman horlivým a vplyvným popularizátorom fyziky. Známe sú hlavne jeho Feynmanove prednášky z fyziky, majúce v anglickom vydaní 3 časti. Známy je pre svoju neprekonateľnú zvedavosť, dôvtip, brilantnú myseľ a hravý temperament; rovnako je však povestný svojimi mnohými dobrodružstvami, rozpísanými v knihách To snáď nemyslíte vážne, pán Feynman!, Hádam ti nerobia starosti cudzie názory? a Tuva Or Bust! (angl.). Richard Feynman bol v mnohých ohľadoch excentrický voľnomyšlienkár.
Životopis
Narodil sa vo Far Rockaway v štvrti Queens v New Yorku. Jeho rodičia boli židovského pôvodu. Hoci neboli rituálnymi vyznavačmi judaizmu, rodina navštevovala chrám každý piatok. Mladý Feynman bol veľmi ovplyvnený svojím otcom Mellvillom. Ten ho vždy povzbudzoval klásť otázky, a takýmto spôsobom prekonávať ortodoxné myslenie. Matka mu vštepila silný zmysel pre humor, ktorý mu zostal počas celého života. V detstve s nadšením opravoval rádiá, prejavil svoj talent pre elektrotechniku. V škole bol bystrý, avšak jeho IQ (125), namerané počas tohto obdobia, predstavuje iba mierny nadpriemer. Už pred vstupom na vysokú školu neustále experimentoval a pretváral rôzne témy v matematike, ako napríklad polovičné derivácie (matematický operátor, ktorý, ak je aplikovaný dvakrát v rade, vedie k derivácii funkcie), používajúc pri tom vlastnú sústavu symbolov. (Teda ešte počas štúdia na strednej škole si vyvíjal matematickú intuíciu svojím Taylorovým radom matematických operátorov.) Jeho zvyk pre priame pomenovanie vecí mohlo niekedy vyviesť ľudí s konvenčným myslením z rovnováhy. Ako príklad možno uviesť jednu z jeho otázok, ktorú položil knihovníčke v biologickej knižnici: „Nemáte mapu mačky?“. Pritom mal na mysli anatomickú schému mačky. Vždy rozprával presne a zrozumiteľne.
Vzdelanie
Feynman dosiahol v roku 1939 titul bakalára na MIT (Massachusettský technologický inštitút), a v tom istom roku vyhral matematickú súťaž Williama Putnama. Dosiahol vynikajúce výsledky počas prijímacích skúšok z matematiky a fyziky na Princetonskú univerzitu, v kontraste k pomerne slabým z dejepisnej časti. V roku 1942 dosiahol PhD. z Princetonskej univerzity, poradcom jeho dizertačnej práce bol John Archibald Wheeler. Feynmanova dizertačná práca aplikovala princíp stacionárnej akcie na problematiku kvantovej mechaniky, kladúc základy pre „path integral“ prístup a Feynmanove diagramy. Počas doktorandského štúdia sa Feynman oženil so svojou prvou ženou, Arline Greenbaumovou. (Jej krstné meno je často uvádzané ako Arlene, napríklad aj v dvoch Feynmanových biografiách: To snáď nemyslíte vážne, pán Feynman a Hádam ti nerobia starosti cudzie názory. V jeho osobných listoch, publikovaných v „Perfectly Reasonable Deviations From the Beaten Track“, ale Feynman uvádza meno svojej manželky ako Arline). Arline diagnostikovali tuberkulózu, toho času nevyliečiteľnú a smrteľnú chorobu, ale obaja boli natoľko opatrní, že Feynman nikdy neochorel na TBC.
Projekt Manhattan
Projekte Manhattan v Los Alamos (vojnový projekt americkej armády pre vývoj atómovej bomby). Podľa Feynmanových slov, k projektu sa pripojil, aby sa mohol uistiť, že nacistické Nemecko nevyvinie bombu ako prvé. Počas víkendov navštevoval svoju manželku v sanatóriu v Albuquerque, až do jej smrti 16. júna 1945. Hlboko sa ponoril do práce na projekte a zúčastnil sa na teste bomby Trinity. Feynman tvrdil, že ako jediný videl explóziu bez tmavých okuliarov, pozerajúc cez predné sklo dodávky (takto sa chrániac pred škodlivým ultrafialovým žiarením).
Práca mladého fyzika na projekte bola relatívne vzdialená od hlavnej akcie, pozostávajúc hlavne z riadenia výpočtovej skupiny ľudských počítačov v Teoretickej divízii, neskôr spolu s Nicholasom Metropolisom v príprave systému pre používanie diernych štítkov IBM.
Feynmanova ďalšia práca v Los Alamos spočívala vo výpočte neutrónových rovníc, ktoré slúžili na zmeranie kritického množstva štiepneho materiálu pre „Vodný kotol“, malý jadrový reaktor v púštnom laboratóriu. Po tejto práci bol presunutý na pracovisko v Oak Ridge, kde pomáhal inžinierom vo výpočte bezpečnostných predpisov pre skladovanie materiálu (aby sa predišlo nechceným kritickým nehodám). Takisto vykonal rozhodujúcu teoretickú a výpočtovú prácu pre plánovanú uránovo-hydridovú bombu, ktorej zostrojenie sa neskôr ukázalo ako nerealizovateľné.
Slávny fyzik Niels Bohr si vyhľadal Feynmana pre diskusiu jeden na jedného. Feynman až neskôr zistil prečo. Väčšina fyzikov mala pred Bohrom nesmierny rešpekt, ktorý im bránil v akejkoľvek polemike s ním. Ale Feynman nemal žiadne zábrany vehementne poukazovať na všetko, čo podľa jeho myslenia bolo nesprávne. Feynman povedal, že cítil voči Bohrovi rovnaký rešpekt ako hocikto iný, ale vždy keď sa dostane do diskusie o fyzike, zabúda na všetko ostatné.
Takisto sa stal priateľom vedúceho laboratória Roberta Oppenheimera, ktorý sa ho po vojne niekoľkokrát neúspešne snažil získať pre prácu na Kalifornskej univerzite, Berkeley.
V dôsledku prísne tajnej práce bolo stredisko v Los Alamos izolované. Podľa jeho vlastných slov: „Neexistovalo tam nič, čo by som mohol robiť.“ Unudený Feynman si nachádzal rôzne zábavky: učil sa napríklad uhádnuť kombinácie číselných zámkov na skrinkách a pracovných stolíkoch, skrývajúcich tajné dokumenty projektu. Pre žart raz zanechal sériu škodoradostných odkazov v uzamknutom stolíku svojho kolegu, čím v ňom spôsobil paniku, že cudzí špión sa dostal k tajným materiálom pre výrobu atómovej bomby. (Zaujímavosťou je, že Feynman si raz kvôli návšteve chorej manželky, požičal auto od Klausa Fuchsa, neskôr odhaleného skutočného špióna).
Pri inej príležitosti si Feynman našiel izolované miesto v mesa, kde bubnoval indiánske rytmy: „A možno budem trochu tancovať a vyspevovať.“ Toto jeho bláznovstvo nezostalo nepovšimnuté a strediskom sa rozšírili fámy o záhadnom Indiánskom bubeníkovi „Injun Joeovi“.
Univerzita Cornell
Po projekte Feynman začal pracovať ako profesor na Cornell University v meste Ithaca, štát New York, kde pôsobil aj Hans Bethe (fyzik, ktorý dokázal, že slnečná energia pochádza z jadrovej fúzie). Avšak cítil sa tam bez inšpirácie. Zúfajúc, že jeho tvorivosť úplne vyhasla, prešiel k riešeniu menej užitočných, ale zábavných problémov, ako napríklad analýze rozkolísaných rotujúcich tanierov balansujúcich na paličkách žongléra. (Ako sa neskôr ukázalo, táto aktivita mu poslúžila pri neskoršom výskume). Z tohto dôvodu ho veľmi prekvapili ponuky od konkurenčných univerzít. Nakoniec sa rozhodol pre California Institute of Technology (Caltech) v Pasadene v Kalifornii, odmietnuc miesto neďaleko Princetonu v Inštitúte pre pokročilé štúdium v Princetone (kde v tom čase pôsobili význační akademici, medzi inými Albert Einstein).
Feynman odmietol prácu pre Inštitút, pretože by tam nemal žiadne učiteľské povinnosti. Feynman považoval svojich študentov za zdroj inšpirácie a počas netvorivého obdobia aj za formu komfortu. Ak pociťoval, že nemôže byť kreatívny, tak aspoň učil. Iný významný rozhodovací faktor predstavovala jeho túžba pôsobiť v miernom podnebí. Tento cieľ si stanovil, keď sa uprostred snežnej búrky v Ithake snažil nasadiť snehové reťaze na kolesá svojho auta.
Feynman je niekedy označovaný ako „Veľký Vykladač“, pri vysvetľovaní témy svojim študentom sa s veľkou starostlivosťou snažil nespraviť ju tajomnou, ale prístupnou každému. Jeho základným princípom bolo, že ak nie je možné vysvetliť tému na hodine prvákov, téma nebola ešte plne pochopená.
Feynman dosiahol veľké potešenie z vysvetľovania „na prváckej úrovni“ súvislosti medzi spinom a štatistikou (skupiny častíc so spinom 1/2 sa odpudzujú, zatiaľ čo skupiny s celočíselným spinom sa priťahujú), otázka nad ktorou uvažoval na vlastných prednáškach a ktorú vyriešil v roku 1986 v prednáške Dôvod antičastíc (publikované v The Reason for Antiparticles: The 1986 Dirac Memorial Lecture) Odmietal mechanické učenie a podobné metódy vyučovania, ktoré uprednostňovali formu pred účelom, či už to bolo na konferencii o vzdelávaní v Brazílii, alebo v štátnej komisii pre schvaľovanie školských učebníc. Jasné myslenie a jasná prezentácia bola základnými bezpodmienečnými predpokladmi jeho pozornosti. Bolo veľmi riskantné vôbec prísť s ním do styku nepripravený. Nezabudol, kto bol tým predstierajúcim alebo hlupákom.
Ľubotice
Ľubotice sú obec na Slovensku v okrese Prešov. Patrí k nim aj miestna časť Šarišské Lúky.
Dejiny
Prvá písomná zmienka o obci pochádza z roku 1298, kedy sa nazývala Kellemes. Súčasný názov obce pochádza z roku 1948. V rokoch 1971 – 1990 bola obec súčasťou aglomerácie mesta Prešov, ako jeho miestna časť. S Prešovom je v súčasnosti prakticky zrastená a na tejto časti sa nachádza sídlisko Pod Hájom, mnoho ďalších obytných domov či nízko energetických domov.
Nová história obce sa začala písať až po administratívnom oddelení od mesta Prešov. Bol opäť zriadený obecný úrad, zvolený bol starosta i obecné zastupiteľstvo.
Synagóga
V časti Šarišské Lúky sa nachádza synagóga zo začiatku 19. storočia (1833). Bola postavená na spôsob barokovo-klasicistických tolerančných synagóg. Má pozdĺžny blokový pôdorys (19,80 x ) pozostávajúci z obradovej siene, predsiene a dvoch priestorov vedľa nej. Jeden z nich je schodišťom vedúcim do empory žien. Obradná sieň mala v strede pôvodne asi vysoké stĺpy z pieskovca, ktoré držali murované klenby. Na všetkých štyroch jej stranách sú fasády so stredným rovným rizalitom zakončené tympanónom, vstupné priečelie je členené dvoma pilastrami. Synagóga mala pôvodne manzardovú strechu, dnešná sedlová strecha je oveľa nižšia. Pri jej stavbe v 40. rokoch 20. storočia boli odstránené pôvodné tympanóny. Dnes má budova drevený strop. Vchod je zo západu.
Pravdepodobne v roku 1905 bola zachvátená požiarom, ktorý zničil strechu a klenby. Synagóga, ktorá je lokalizovaná ako solitér na Bardejovskej ulici č. 57, je zapísaná v zozname kultúrnych pamiatok pod číslom 383. Do roku 1996 slúžila ako sklad klobúkov podniku Otex Prešov.
Po dohode Židovskej náboženskej obce s gréckokatolíckym biskupským úradom od roku 1997 slúži gréckokatolíkom ako chrám proroka Izaiáša. Budova prešla kompletnou rekonštrukciou. Vonkajší vzhľad budovy je kompromisom medzi jej pôvodným a terajším určením. Patrocínium sv. Izaiáša proroka je prepojením Starého a Nového zákona.
Kostol Narodenia Panny Márie
Cirkevnou kultúrnou hodnotou je rímskokatolícky barokovo-klasicistický kostol Narodenia Panny Márie, postavený v roku 1806 a renovovaný v rokoch 1854, 1868, 1906, 1935 a 1968. Posledná jeho renovácia a dostavba prebehla v roku 1993.
Pôvodne bol tento kostol jednoloďovou stavbou s polkruhovým uzáverom presbytéria a predstavanou západnou vežou. Interiér má zaklenutý pruskými klenbami. Fasádu má kostol členenú lizénami, na presbytériu i opornými piliermi. Do poslednej rekonštrukcie mal vežu s terčíkovou podstrešnou rímsou a latentnou kupolou členenou lizénami.
Rekonštrukcia v roku 1968 prebehla podľa projektov Ing. arch. J. Žalobína a Ing. Pousela. Kostol bol rozšírený o prístavbu na severnej strane kostola, ktorá bola prikrytá rovnou plechovou strechou. Do prístavby bol presunutý pôvodný oltár Narodenia Panny Márie s Bohostánkom. V pôvodnej lodi vznikol nový liturgický priestor s obetným stolom a kazateľnicou podľa návrhu Ing. Žalobína. Pribudlo šesť vitrážových okien, po tri na južnej a severnej strane kostola, podľa návrhu akad. maliara Ladislava Záborského. V interiéri pribudla plastika sv. Cyrila a Metoda z dielne žiakov akademického maliara Trizuliaka.
Posledná rekonštrukcia prebehla v roku 1993 podľa projektu Ing. M. Havrilu a Ing. arch. Š. Sitarčíka. Prístavba bola rozšírená, vytvoril sa v nej nový chór a nová sakristia so sociálnym zariadením, pribudol vchod z východnej strany a spovedelnica. Vitrážové okná zo severnej strany kostola boli použité ako stena sakristie. Asanovaná bola pôvodná a už nevyhovujúca sakristia na východnej strane prístavby. Objekt pôvodného kostola ostal bezo zmien. Rekonštrukciou prešla i veža kostola, ktorá sa zvýšila o. Celý objekt spolu s vežou bol nanovo zastrešený valbovými strechami v tvare H a prikrytý bitúmenovou krytinou.
Z hnuteľných pamiatok kostola je najhodnotnejší pozlátený kalich z roku 1746, ktorý má tepaný dekór a rozmery 20:. Hodnotné je aj barokové cibórium z roku 1745. Je pozlátené o rozmeroch 26:. .
Obecné symboly
Každá obec, v ktorej sa časom vyvinula nejaká administratívna činnosť, snažila sa signovať svoje písomnosti vlastným znakom a pečaťou. Bol symbolom vyjadrujúcim jej určité individuálne špecifiká odlišujúce ju od ostatných obcí. Ľubotice patria k tým 700 obciam na Slovensku, ktoré si za pečatný znak zvolili mariánske patrocínium, a to miestneho rímskokatolíckeho kostola z roku 1806, t. j. Narodenia Panny Márie.
Súčasné symboly obce Ľubotice sú erb, pečať a vlajka, od ktorých je odvodená aj zástava a štandarda starostu.
Pečať
Historická pečať Ľubotíc je v Altenburskej zbierke pečatí (fond Šariš) z Maďarského štátneho archívu v Budapešti. Na kruhovej pečati s kruhopisom N.P.M.K (ellemes) 188? Je zobrazená od pása nahor Panna Maria v náručí s malým Ježišom.
Erb
Autorkou výtvarného spodobenia erbu Ľubotíc je akad. maliarka Anna Gregorová.
Ségalas (Lot-et-Garonne)
Ségalas je francúzska obec, ktorá sa nachádza v departemente Lot-et-Garonne, v regióne Akvitánsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Sandra Russo
Kariéra
Sandra Russo sa dostala do pornopriemyslu v roku 1999, vo veku 25 rokov, vďaka režisérovi Pierrevi Woodmanovi, keď sa objavila v jednej časti zo série Private Castings. Filmy nakrúcala prevažne v Európe. Na svojom konte má takmer 150 pornofilmov. Kariéru pornoherečky ukončila v roku 2006.
Russellov paradox
Russellov paradox alebo Russellova antinómia je paradox, objavený v roku 1901 Bertrandom Russellom, ktorý ukazuje, že Cantorova intuitívna teória množín (naivná teória množín) je vnútorne sporná.
Princíp paradoxu
Označme S množinu všetkých množín, ktoré nie sú svojim vlastným prvkom (tj. množín, ktoré neobsahujú samých seba).
Táto množina je v Cantorovom systéme dobre definovaná, tzn. teraz by malo byť pre ľubovoľnú množinu M možno rozhodnúť, či táto množina M je alebo nie je prvkom množiny S. Toto však sa nedá rozhodnúť v prípade samotnej množiny S. Obe možnosti totiž vedú k sporu s ich definíciou. (Ak S nie je svojim vlastným prvkom, mala by podľa definície do S patriť; ak však S je svojim vlastným prvkom, potom podľa definície do S by patriť nemala.)
Varianty
Táto antinómia má radu populárnych variant, ktoré ju používajú v rôznych jednoduchšie predstaviteľných kontextoch.
Paradox holiča
V malom meste je jediný holič, ktorý holí práve tých mužov v meste, ktorí sa neholia sami. Také mesto však nemôže existovať, lebo tu opäť dochádza ku sporu: Holí holič sám seba? Sám seba má holiť práve vtedy, kedy sám seba holiť nebude.
Zoznamy vo Wikipédii
Paradox sa dá aplikovať i na Wikipédiu: Vo Wikipédii existuje článok Zoznam zoznamov, obsahujúci zoznam všetkých článkov, ktoré sú zoznamy. Ak by však existoval článok nazvaný Zoznam všetkých zoznamov, ktoré sa neobsahujú, musí byť buď neúplný (ak neobsahuje sám seba), alebo chybný (ak sám sebe obsahuje).
Riešenie paradoxu
Po predložení tohoto paradoxu bola intuitívna teória množín pretvorená na axiomatickú teóriu množín, pričom boli axiómy formulované tak, aby sa tomuto a podobným problémom predišlo. Sám Russell, spolu s Alfredom Whiteheadom vytvorili vo svojej knihe Principia Mathematica komplikovaný systém typov, ktoré sa známym paradoxom vyhýbal, ale nebol širšie prijatý. Dnes sa najčastejšie používa Zermelo-Fraenkelova teória množín, ktorá sa Russelovmu paradoxu vyhýba tak, že ich axiómy neumožňujú zostrojenie množiny S; S v tejto teórii nie je množina, ale vlastná trieda.
Existujú i ďalšie teórie, ktoré poskytujú riešenie Russelovho paradoxu, napr. tzv. New Foundations amerického matematika van Quina.
Estetická funkcia
Estetická funkcia je estetické pôsobenie spočívajúce vo vyvolávaní estetického zážitku; fungovanie nejakej entity ako estetického objektu.
Evanjelické lýceum
Evanjelické lýceum je:
Známe historické evanjelické lýceá:
Teória očakávania
Teória očakávania (z latinského expecto - očakávam, predvídam) je motivačná teória, ktorá stanovuje úroveň motivácie na základe vzťahu M = f(V.E),
pričom
Pracovná činnosť je chápaná ako činnosť inštrumentálna, t. j. ako prostriedok (nástroj) na dosiahnutie pre človeka významnej hodnoty.
Interpretácia
Ak umožní pracovníkovi niektorá pracovná činnosť dosiahnutie pre neho významnej hodnoty (napr. prac. postupu), t. j. ak sa bude valencia blížiť maximálnej hodnote "1" a ak sa bude súčasne expentancia (očakávanie), že dáná činnosť skutočne k postupu povedie, blížiť tiež hodnote "1", bude vysoká i motivácia - bude sa blížiť hodnote "1" - maximu.
Kerrang!
Kerrang! je britský hudobný týždenník (venuje sa hlavne rocku a metalu). Vydáva ho vydavateľstvo Bauer Consumer Media. Taktiež organizuje odovzdávanie hudobných ocenení v niekoľkých kategóriách a má svoje vlastné rádio.
Ceglédsky obvod
Ceglédsky obvod je bývalá administratívna jednotka v Maďarsku v Peštianskej župe. Jeho sídlom bolo mesto Cegléd.
Richebourg (Pas-de-Calais)
Richebourg je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Zoznam obcí departementu Val-de-Marne
Toto je kompletný zoznam 47 obcí departementu Val-de-Marne.
Otakar Antoň Funda
Prof. ThDr. Et ThDr. Otakar Antoň Funda (* 13. september 1943, Praha) je český filozof, religionista, prekladateľ, vysokoškolský učiteľ a bývalý evanjelický farár.
Štúdium a akademická kariéra
V roku 1965 vyštudoval protestantskú teológiu na Evangelické teologickej fakulte Karlovej univerzite v Prahe. Externe potom študoval na Filozofickej fakulte UK v Prahe. Na postgraduálne štúdium odišiel do Bazileja, kde študoval na filozofickej a Teologickej fakulte. Jeho dizertačná práca u prof. M. Geigera mala názov TG Masaryk, sein philosophisches, religiöses und politisches Denken. Komunistické úrady však nechceli nostrifikovat Fundov bazilejský doktorát, teda bol nútený, aj cez značné ťažkosti, promovať znovu roku 1981 na bohosloveckej fakulte v Prahe (u prof. Amedea Molnára). Tentokrát sa jeho práca volala Eirenaiovo učenie o recapitulatio.
V roku 1975 podal habilitačnú prácu na evangelickej bohosloveckej fakulte v Prahe, pod názvom Myšlení o víře a myšlenky víry. Avšak nebol teologicky a politicky poplatný vtedajšiemu smeru českého protestantizmu Josefa Lukla Hromádku a svojou koncepciou demytologizácie a existenciálnej interpretácie kresťanskej viery vyvolal polemiky v českom protestantizme. Jeho habilitačná práca bola komunistickým režimom odmietnutá. V roku 1990, keď už nebolo školstva v područí komunistického režimu, mohol byť habilitovaný na Husitskej teologickej fakulte UK v odbore filozofie náboženstva. Predsedom habilitačnej komisie bol prof. dr. Zdeněk Kučera, dekan fakulty.
Na návrh Filozofickej fakulty Masarykovej Univerzity v Brne bol 5. júna 2003 prezidentom republiky V. Klausom menovaný profesorom pre odbor filozofie.
V súčasnosti pôsobí na Literárnej akadémii súkromnej vysokej škole Josefa Škvoreckého.
Lemešany
Lemešany sú obec na Slovensku v okrese Prešov v Prešovskom kraji.
Dejiny
V prvé dni po vyhlásení vzniku Česko-slovenska v roku 1918 bola situácia na Slovensku neprehľadná. Na výzvy maďarských orgánov mali byť v mestách a dedinách zakladané maďarské národné výbory no v Lemešanoch došlo k opačnému procesu. Na výzvu maďarských orgánov tu vznikla okresná národná rada ako orgán slovenského ľudu. V obci za zišli zvolení zástupcovia ľudu a za jej predsedu zvolili Jána Hysku, evanjelického farára z Obišoviec. Zhromaždenia, ktoré vyjadrilo požiadavku pripojenia sa k Česko-slovensku, sa zúčatnili početné zástupy ľudí. Ľudia v obci privítali vznik nového štátu aj tím, že okrem strhania maďarských nápisov vyhnali z obce obvodného notára a rekvírovali miestnych statkárov.
Kultúrotvorná funkcia filozofie
Kultúrotvorná funkcia filozofie je prispievanie filozofie k pretváraniu ľudskej spoločnosti na kultúrne spoločenstvo spoľuodhaľovaním predpokladov takejto premeny.
Pokiaľ ide o ľudské indivíduum, kultúrotvornou funkciou filozofie je prispievať ku kultivácii človeka, čiže prispievať k tomu, aby bol človek múdry, krásny a dobrý.
LogMeIn Hamachi
LogMeIn Hamachi je freeware program a pre spojenie dvoch alebo viacerých počítačov s internetovým pripojením do vlastnej virtuálnej siete (VPN). Je prvou a zatiaľ jedinou aplikáciou schopnou vytvorenia priameho VPN spojenia medzi počítačmi, ktoré sú oba za sieťovým zariadením s NAT. V súčasnosti je dostupná verzia s Microsoft Windows a Linux. Verzia pre Mac OS X je vo vývoji.
Centrobasket žien 2012
Centrobasket žien 2012 boli v poradí 18. Majstrovstvá Strednej Ameriky a Karibiku žien v basketbale žien, ktoré organizuje Americká basketbalová federácia (FIBA Americas). Konali sa v San Juane, v Portoriku od 12.16. júna 2012, za účasti 8 tímov. Svoj 15-ty titul ziskali hráčky Kuby. Po turnaji žien o 2 dni neskôr takisto v Portoriku sa konal aj turnaj mužov.
Centrobasket bol zároveň kvalifikáciou na budúcoročné Majstrovstvá Ameriky 2013. Kvalifikovali sa na ne 4 najlepšie tímy.
Účastníci
Pozn: Číslo v zátvorke udáva umiestnenie v medzinárodnom rebríčku Roon Ba k 5. júlu 2012.
Technológ
Technológ môže byť:
Dabasský obvod
Dabasský obvod je bývalá administratívna jednotka v Maďarsku v Peštianskej župe. Jeho sídlom bolo mesto Dabas.
Lažany (okres Prešov)
Lažany sú obec na Slovensku v okrese Prešov.
Sembas
Sembas je francúzska obec, ktorá sa nachádza v departemente Lot-et-Garonne, v regióne Akvitánsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Funkcia jazyka
Funkcia jazyka alebo jazyková funkcia je úloha, akú má jazykový prvok v istej konštrukcii, resp. akú má jazyk v spoločnosti používajúcej tento jazyk. Z vymedzenia jazyka ako nástroja myslenia a dorozumievania vyplývajú dve základné funkcie jazyka:
Poznávacia funkcia jazyka
Poznávacia funkcia jazyka je funkcia jazyka, ktorá sa uplatňuje v kontakte s myšlienkovou oblasťou, vo vzťahu jazyka, myslenia a vedomia. Pri vytváraní pojmov sa uplatňuje kognitívna funkcia jazyka, pri rozmýšľaní, formulovaní myšlienok sa zdôrazňuje kogitatívna funkcia jazyka.